cyanic-selkie/wikianc huggingface dataset:
Wes-Afrika
Probleme by samewerking
Afgesien van die ekonomiese probleme heers daar ook politieke spanning in die Ecowas. Daar is byvoorbeeld van oudsher ’n seisoenstrek van arbeiders uit die savannegebied na die plantasies in die kuslande. Die arbeiders vorm minderheidsgroepe in die kuslande, wat tot spanning tussen die lande lei. Nog 'n faktor is die lidlande se vrees vir ekonomiese oorheersing deur Nigerië. Die Nigeriese bevolking van amper 182 miljoen is meer as die gesamentlike bevolking van die ander lande. Die wantroue word vererger deur die optrede van Nigeriese sakelui en deur Nigerië se toenemende militêre rol.
Boonop het Nigerië in die loop van die sewentigerjare sy olieprys selfs hoër as die van die Midde-Oosterse lande gehou. 'n Ekonomiese probleem wat tot groot politieke reperkussies kan lei indien dit aangepak word, is die uitgebreide smokkelhandel tussen die lande. Die onwettige handel is so diep gewortel omdat die volke reeds eeue lank vreedsaam langs mekaar woon. Die groot koninkryke wat tussen die 11de en die 16de eeu in Wes-Afrika ontstaan het, het juis uit die vrye wisseling van idees, tegnieke en produkte tussen die bewoners van die savannegebied ontwikkel.
Die grense van die nuwe onafhanklike lande is tydens die koloniale tydperk willekeurig vasgestel, sodat etniese eenhede van mekaar geskei en tradisionele handelsroetes verbreek is. Die uitruil van produkte het skielik onwettig geword. Die owerhede is magteloos omdat die doeltreffende bewaking van die grense prakties onmoontlik is. Boonop is die gemiddelde inkomste so laag dat grensbeamptes maklik omgekoop word.
Tegniese samewerking
'n Organisasie wat in 1968 deur Guinee, Mali, Senegal en Mauritanië vir die ontwikkeling rondom die Sénégalrivier gestig is, het finansiële hulp van die Verenigde Nasies ontvang, maar is in 1971 om politieke redes ontbind.
Julia Cæsar
Julia Cæsar (28 Januarie 1885 – 18 Julie 1971) was 'n Sweedse aktrise. Sy was bekend vir haar rolle in die rolprente Grabbarna i 57:an (1935), Bröderna Östermans huskors (1945), Private Bom (1948), en Kastrullresan (1950).
Thomas Ernst
Thomas Ernst (gebore 15 September 1989) is 'n Deense akteur en skrywer. Hy is bekend vir sy rolle in die rolprente This Life (2012) en Catch the Dream (2013), en in die televisiereeks Borgen (2010).
Bontkeiser
Die Bontkeiser (Lethrinus variegatus) is 'n vis wat in die Indiese-Pasifiese area en aan die ooskus van Afrika suidwaarts tot by KwaZulu-Natal voorkom. In Engels staan die vis bekend as die Slender emperor.
Borskanker
Borskanker is 'n kwaadaardige gewas wat ontstaan weens die ongekontroleerde en onbeheerste groei en vermenigvuldiging van 'n sel in die bors wat 'n reeks mutasies (veranderings) ondergaan het. Hoewel die gewas aanvanklik net die bors affekteer, kan borskanker versprei wanneer selle uit die gewas ontsnap en deur die bloed en limfstelsel versprei na ander dele van die liggaam soos die longe en skelet, waar dit vermenigvuldig en ander gewasse vorm. Dié proses word metastase (uitsaaiing) genoem.
Die belangrike ontdekking in die twintigste eeu dat kanker veroorsaak word deur 'n reeks fundamentele genetiese foute in 'n enkele sel, het grootliks daartoe bygedra dat borskanker teen die einde van die twintigste eeu gestroop was van mistiek en bygeloof. Dit het ook bygedra tot die groeiende bewustheid onder vroue van die belangrikheid van selfondersoeke, vroeë diagnose en behandeling.
Die sukses van behoudende chirurgie en doeltreffender behandelingsmetodes om verspreide borskanker te hanteer, het bygedra tot 'n baie beter borskankeroorlewingsyfer as in die verlede.
Nietemin is dit steeds die siekte wat vroue die meeste vrees. Dit eis meer lewens van vroue tussen die ouderdomme van 35 en 50 jaar as enige ander siekte. Vroue kry ook meer borskanker as enige ander vorm van kanker.
Simptome
Hoewel sekere simptome kan dui op borskanker, kan die siekte net positief deur 'n gekwalifiseerde geneesheer gediagnoseer word, met behulp van spesiale laboratoriumtoetse. Volgens kankerkenners moet enige van die volgende simptome dadelik onder die aandag van 'n dokter gebring word: Daar is gevind dat agt uit tien knoppe in die bors gewoonlik nie kwaadaardig is nie, en dat kanker gediagnoseer word in net een uit elke 40 vroue wat enige van dié lys simptome onder die aandag van 'n dokter bring.
Voorkoms van en sterftes weens borskanker
Hoewel daar aanduidings is dat die voorkoms van borskanker besig is om te styg, het borskankersterftes in die afgelope jare in die meeste ontwikkelde lande begin daal of op dieselfde vlak gebly. In Brittanje, byvoorbeeld, kry 56,1 uit elke 100 000 vroue borskanker, maar net 30,27 van hulle sterf daaraan, terwyl Australië 'n voorkomssyfer van 59,6 het, maar 'n sterftesyfer van net 21,4. By Japannese vroue (waar die voorkoms van borskanker skaars is) is die voorkomssyfer 27,8 uit elke 100 000, maar net 6,11 sterf weens die siekte.
Suid-Afrika
Volgens die jongste uitgawe van die Nasionale Kankerregister van Suid-Afrika is borskanker ook die algemeenste kanker by vroue in Suid-Afrika. Dit affekteer 70,2 uit elke 100 000 wit vroue in Suid-Afrika, 42,1 uit elke 100 000 Indiërvroue, 14,7 uit elke 100 000 kleurlingvroue en 11,3 uit elke 100 000 swart vroue.
Van 1993 tot 1995 is daar in Suid-Afrika elke jaar gemiddeld 3 785 nuwe gevalle van borskanker by die Nasionale Kankerregister aangemeld. Hierteenoor is in 1994 net 1 572 borskankersterftes deur die land se Sentrale Statistiekdiens aangeteken.
Risikofaktore
Die verskillende risikofaktore wat betrokke is by die ontwikkeling van borskanker is die volgende: Die feit dat 'n vrou 'n vrou is, is die grootste enkele risikofaktor vir borskanker. Mans kry ook borskanker, maar dit is baie seldsaam. Namate 'n vrou ouer word, styg haar risiko om borskanker te ontwikkel. In Suid-Afrika is daar egter aanduidings van 'n toename in die aantal jonger vroue wat borskanker ontwikkel, veral in die swart gemeenskappe. Die risiko om borskanker te ontwikkel is groter in vroue met bloedverwante wat borskanker gehad het. Dit kan bloedverwante aan die moeders- of vaderskant van die familie wees. 'n Vrou se risiko om borskanker te ontwikkel verdubbel as haar ma of suster borskanker gehad het, en is selfs nog groter as die ma of suster die siekte voor menopouse ontwikkel het. Vyf tot tien persent van alle borskankers hou verband met mutasies (veranderings) in sekere gene. Daar is gevind dat twee gene, BRCA1 en BRCA2, 'n rol speel in familiële borskanker, veral by jong vroue.
As 'n vrou een van dié mutasies van een of albei haar ouers geërf het, verhoog dit haar risiko om borskanker te ontwikkel. Daar is gevind dat 50-60 persent van alle vroue met die oorgeërfde mutasies borskanker ontwikkel het teen die ouderdom van 70 jaar. Toetse word ontwikkel om mutasies van dié gene vroegtydig op te spoor. Daar word ook kliniese proewe gedoen om vas te stel of die middel tamoksifeen - wat hormone blokkeer - die ontwikkeling van borskanker kan teëwerk in vroue met 'n hoë risiko. Vroue wat kanker in een bors gehad het, het 'n groter kans om ook kanker in die ander bors te ontwikkel. In Suid-Afrika is wit en Indiërvroue se risiko om borskanker te ontwikkel aansienlik hoër as dié van kleurling- en swart vroue. Omdat borskanker by swart vroue egter dikwels eers baie laat gediagnoseer word, is hul kanse om van die siekte te sterf, groter as dié van blanke vroue. Die vroulike hormoon estrogeen speel 'n belangrike rol in die ontwikkeling van borskanker. Daar is gevind dat menstruasie op 'n vroeë leeftyd en menopouse op 'n latere leeftyd die borskankerrisiko in vroue verhoog.
Hoewel geen deurslaggewende bewyse gevind is dat hormoonvervangingsterapie ná menopouse die borskankerrisiko verhoog nie, is studies gedoen wat daarop dui dat daar 'n geringe kans is dat die gebruik van hormone vir langer as tien jaar ná menopouse die borskankerrisiko kan verhoog. Dokters en navorsers wys daarop dat die klein borskankerrisiko wat verband hou met hormoonvervangingsterapie, opgeweeg moet word teen die voordele van dié behandeling vir vroue - onder meer 'n verlaagde risiko vir hartsiektes, osteoporose en moontlik ook maagkanker. Daar is ook gevind dat vroue wat estrogeenbevattende geboortebeperkingspille gebruik, se kanse om borskanker te ontwikkel effens hoër is terwyl hulle die voorbehoedpil gebruik, maar dat dié risiko afneem wanneer die gebruik van die pil gestaak word. Borskankerrisiko hou ook verband met die ouderdom waarop 'n vrou vir die eerste keer swanger raak en geboorte gee. As sy vir die eerste keer swanger geraak het ná die ouderdom van 35, is haar risiko om later in haar lewe borskanker te ontwikkel, nagenoeg drie keer hoër as dié van 'n vrou wat voor haar twintigste verjaardag 'n baba gehad het. Vroue wat geen kinders gehad het nie, se risiko om borskanker te ontwikkel is ook hoër. Drink- en eetgewoontes en oorgewig kan bydra tot 'n verhoogde borskankerrisiko. Die vermoede dat vetinname 'n rol speel in die ontwikkeling van borskanker is verkeerd bewys, maar navorsers het in omvattende studies getoon dat daar 'n besliste verband is tussen alkoholinname en borskanker.
Die inname van twee drankies per dag kan byvoorbeeld 'n vrou se risiko om borskanker te ontwikkel met tot 25 persent verhoog. Alkoholinname verhoog ook die sirkulasie van estrogeen.
Daar is terselfdertyd 'n sterk verband gevind tussen die hoeveelheid gewig wat 'n vrou van die ouderdom van agtien aansit en die ontwikkeling van borskanker ná menopouse. Vroue wie se gewig met twintig kilogram of meer toeneem, se risiko verdubbel. Dié verhoogde risiko hou verband met verhoogde estrogeenvlakke omdat liggaamsvet ná menopouse die hoofbron van estrogeen is - en hoe swaarder 'n vrou is, hoe hoër is haar estrogeenvlak.
Vroeë opsporing en diagnose
Vroeë opsporing en diagnose van borskanker is lewensbelangrik vir die geslaagde hantering van die siekte. Hoe kleiner die gewas is wanneer dit opgespoor en verwyder word, hoe beter is die kans dat dit nog nie uitgesaai het na ander dele van die liggaam nie. Navorsing het getoon dat gewasse van kleiner as 1,5 cm in deursnit 'n kleiner kans het om uit te saai en ook minder aggressief is. Daar is verskillende maniere waarop 'n vrou haarself deur vroeë opsporing kan beskerm. Dit sluit in: 'n Mammogram is 'n spesiale laedosis-X-straalondersoek van die sagte borsweefsel. Die X-straal-foto, wat die weefselmassa in die bors duidelik sigbaar maak, word dan op wit of blou papier ontwikkel. Dit stel die dokter in staat om enige afwykings, kwaadaardigheid of ander abnormaliteite in die borsweefsel te identifiseer. 'n Ervare spesialis kan op dié manier gewasse identifiseer terwyl dit nog baie klein en nie eens met die vingers voelbaar is nie. Volgens Suid-Afrikaanse kenners kan borskankersterftes met meer as 30 persent verminder word as vroue tussen die ouderdomme van 45 en 64 elke twee jaar 'n mammogram sou laat doen. Die Amerikaanse Kankervereniging beveel aan dat 'n vrou vanaf die ouderdom van 40 elke jaar 'n mammogram moet laat doen en 'n kliniese borsondersoek moet ondergaan. Ultrasoniese klankgolwe (sonar) word toenemend as diagnostiese hulpmiddel gebruik. Daar is gevind dat dit by sekere vorme van kanker, soos borskanker, subtiele verskille in die digtheid van weefsel doeltreffender kan blootlê as X-strale. Vroue word sterk aangeraai om in die tydsverloop tussen gereelde mammogramme in ieder geval vanaf die ouderdom van twintig jaar gereeld self hul borste te ondersoek. Dit beteken dat 'n vrou haar borste maandeliks moet ondersoek vir ongewone tekens soos 'n knop, bloeding of afskeiding uit die tepels.
Byna 70 persent van alle knoppe in die bors word deur vroue self ontdek en sowat 80 persent van dié knoppe is nie kwaadaardig nie. As 'n vrou enige abnormaliteite of veranderings in haar borste ontdek, moet sy dadelik haar dokter daarvan vertel, sodat hy/sy dit verder kan ondersoek. Vroue word ook aangeraai om vanaf die ouderdom van 40 of 45 jaarliks 'n kliniese borsondersoek deur 'n ervare dokter of verpleegster te laat doen. Vroue van 20-40 jaar kan dié ondersoek elke drie jaar laat doen. Die dokter ondersoek die borste om vas te stel of daar enige veranderings in die vorm of grootte is, en ondersoek ook die armholtes.
Behandeling
As die kliere negatief is, het die kanker nie versprei nie. Dié prosedure word vir alle borskanker gebruik, hetsy of dit in 'n vroeë of gevorderde stadium is. Die toets word gebruik as rigtingwyser vir verdere behandeling. Met die vordering wat in die afgelope dekades gemaak is met die behandeling van borskanker, word behoudende chirurgie toenemend gebruik in die hantering van vroeë borskanker. Behoudende chirurgie is geskik vir vroeë borskanker of borskanker in situ (kanker wat tot die voering van die klein buisies beperk is), maar dit kan ook oorweeg word vir stadium 1- en stadium 2-borskankers.
Chemoterapie verwys na middels wat gebruik word om kankerselle te vernietig. Die middels word gewoonlik binne-aars toegedien, maar kan ook mondelings ingeneem word.
As chemoterapie ná chirurgie toegedien word, kan dit verhoed dat die kanker weer opvlam. Wanneer die kanker versprei het, word dit dikwels as oorhoofse behandeling gebruik. In sommige gevalle word chemoterapie voor chirurgie toegedien ten einde 'n gewas te laat krimp sodat dit makliker verwyder kan word.
Bestraling of radioterapie word gebruik om kankerselle te krimp of te vernietig. Die bestraling kan van buite die liggaam gedoen word of deur middel van radioaktiewe materiaal wat regstreeks in die gewas geplaas word.
Eksterne bestraling word meestal gebruik om borskanker te behandel. Dit kan voor chirurgie gebruik word om die gewas te krimp, of ná chirurgie om kankerselle wat moontlik agtergebly het, te vernietig.
Daar word tans kliniese proewe gedoen om die doeltreffendheid van 'n verskeidenheid nuwe middels en behandelingsmetodes te toets, onder meer genetiese en immunoterapie, maar dit sal nog 'n geruime tyd duur voor dit duidelik is of dié nuwe metodes van enige waarde is in die behandeling van gevorderde borskanker.
Blake Lively
Blake Ellender Lively (née Brown; 25 Augustus, 1987, Los Angeles, Kalifornië, Verenigde State) is 'n Amerikaanse aktrise.
Lively is bekend as Serena van der Woodsen in die CW drama televisie reeks Gossip Girl (2007–2012). Sy het ook in 'n aantal films, insluitend The Sisterhood of the Traveling Pants (2005), The Town (2010), Green Lantern (2011), Savages (2012), The Age of Adaline (2015) en A Simple Favor (2018) gespeel.
Sy is getroud met die akteur Ryan Reynolds sedert 2012, saam met wie sy drie kinders het.
Vroeë lewe
Blake Lively is gebore as Blake Ellender Brown op 25 Augustus 1987 in die Tarzana omgewing van Los Angeles, Kalifornië. Haar ma, Elaine (née McAlpin), gewerk as 'n talentverkenner ("talent scout"), en haar pa, Ernie Lively (né Ernest Wilson Brown, Jr.), was 'n akteur. Lively is vernoem na haar ouma se broer. Sy is van Engelse, Ierse en Duitse herkoms.
Sy het 'n ouer broer, Eric Lively, twee half-susters, Lori Lively  en Robyn Lively, en 'n half-broer, Jason Lively. Haar half-broers en susters is van haar ma se vorige huwelik. Albei haar ouers en al haar broers en susters is, of was, in die vermaak bedryf.
Harshavarman II
Harshavarman II (Khmer: ហស៌វរ្ម័នទី២) was van 941 tot 944 koning van die Khmer-ryk. Hy het sy pa in 941 opgevolg, maar sy bewind by Koh Ker was kort en "gekenmerk deur konflik".
Sy oom en neef, Rajendravarman II, het sy mag afgeneem en die hoofstad na Yashodharapura teruggeskuif. Harshavarman is in 944 dood en het die postume naam Brahmaloka gekry.
Paramount Pictures
Paramount Pictures Corporation (meer algemeen bekend as Paramount Studios of net eenvoudig Paramount) is 'n Amerikaanse filmateljee, vervaardiger van televisieprogramme en rolprentverspreider. Paramount word deurgaans tot een van die Groot 6 filmateljees van Hollywood gereken. Dit is 'n filiaalmaatskappy van die Amerikaanse konglomeraat ViacomCBS en 'n lid van die Motion Picture Association of America (MPAA). Paramount is die vyfde oudste steeds-funksionerende filmateljee in die wêreld, en die oudste in die Verenigde State.
Paramount vorm die basis van 'n volledig verdeelde groep. Paramount sluit ook Paramount Home Entertainment, Paramount Classics, Paramount Vantage, DreamWorks SKG (2006–2008) en die musiekverspreidingsonderneming Famous Music in.
Dit is die laaste groot filmstudio wat steeds in Hollywood (in Melroselaan) geleë is. Dit is in teenstelling met onder andere Sony Pictures Entertainment (Culver City), 20th Century Fox (Century City) en Universal Studios (Universal City).
.tv
.tv is die Internettopvlakdomein vir Tuvalu. In onlangse jare het Tuvalu vir die verhuring van sy topvlakdomein .tv aan veral televisiestasies bekend geword en 'n nuwe bron van inkomste verkry.
.il
.il is die Internettopvlakdomein vir Israel.
Eksterne skakels
Toppdomän
Short SC.7 Skyvan
Die Short SC.7 Skyvan (bynaam die Vlieënde skoenboks) is 'n Britse 19-sitplek tweemotorige turboskroef aangedrewe vliegtuig wat vervaardig word deur Short Brothers in Belfast, Noord-Ierland. Dit woord hoofsaaklik gebruik vir die vervoer van vrag en valskermspringers. Daar is twee variante, die Short 330 en Short 360, beide met verlengde rompe wat ontwerp is as streeksvliegtuie.
Swift
duimnael|Swift word veral gebruik om gammaflitse te ondersoek.
Swift is die naam van ’n satelliet vir sterrekundige waarnemings, veral van sogenaamde gammaflitse (Engels: gamma-ray bursts of GRBs). Die volle Engelse naam is die Swift Gamma-Ray Burst Mission; dit is genoem na die vinnige swaaivermoë van die satelliet se instrumente asook na die windswaels, ’n familie voëls wat in Engels swifts genoem word.
Die Swift is op 20 November 2004 gelanseer. Die hoof van die sending is Neil Gehrels van Nasa se Goddard-ruimtevlugsentrum en die projek is deel van ’n samewerkingsooreenkoms tussen Goddard en ’n internasionale konsortium van die VSA, Brittanje en Italië. Die sending word bestuur vanaf die Universiteit van Pennsilvanië.
Oorsig
Swift is ’n ruimtesterrewag wat verskeie soorte strale kan waarneem en vir veral die bestudering van gammaflitse gebruik word. Sy drie instrumente werk saam om gammaflitse en ander nagloede in die gammastraal-, X-straal-, ultraviolet- en optiese golflengte te bestudeer.
Een van Swift se monitors skandeer die lug voortdurend en die instrumente swaai dan in die rigting van moontlike gammaflitse. Alles wat Swift ontdek, word na die Aarde gestuur en dié data is beskikbaar aan ander sterrewagte. Tussendeur is Swift beskikbaar vir ander wetenskaplike ondersoeke; wetenskaplikes van universiteite en ander organisasies kan voorstelle vir moontlike waarnemings instuur.
Zachary Santangelo
Zachary Santangelo is 'n Amerikaanse akteur.
Swift
Oorsig
Op 23 April 2009 het Swift ’n gammaflits waargeneem van ’n ster wat ontplof het toe die heelal net 630 miljoen jaar oud was. Die flits (GRB090423), wat net in die X-straal-golflengte waarneembaar was, was toe die verste kosmiese ontploffing wat nog waargeneem is – sowat 13,035 miljard ligjare ver.
Die satelliet het drie instrumente aan boord:
Japan Nasionale Roete 8
Nasionale Roete 8 is 'n nasionale snelweg van Japan.
Jayavarman IV
Jayavarman IV (Khmer: ជ័យវរ្ម័នទី៤) was van 928 tot 941 koning van die Khmer-ryk. Baie vroeë historici het gedink hy was ’n troonrower, maar bewyse is onlangs gevind dat hy ’n wettige aanspraak op die troon gehad het.
Lewe
Hy was die seun van koning Indravarman I se dogter Mahendradevi en was getroud met sy tante, ’n halfsuster van Yasovarman I. Omdat daar geen vasgestelde opvolgingsreëls was nie, lyk dit of sy aanspraak deur sy ma se lyn geldig was. Hy het die bewind van Yasovarman I se seuns by Angkor sedert die dood van hul pa teengestaan. In 921 het hy sy eie hoofstad by Koh Ker gestig. ’n Inskripsie uit 921 lui: "Jayavarman IV het die stad Yashodharapura verlaat en by Chok Gargyar gaan regeer, en hy het die Devaraja saam met hom geneem." Die stryd om die troon het geduur van 921 tot met die dood van Ishanavarman II in 928, waarna Jayavarman IV alleen regeer het.
Koh Ker, wat bekend is om sy ou ruïnes, kan deesdae makliker as in die verlede bereik word danksy ’n tolpad. Dit was duisend jaar lank verlate totdat Franse geleerdes dit aan die einde van die 19de eeu besoek en bestudeer het. Tydens sy bewind was die hoofstad bekend as "Chok Gargyar" (die "Eiland van Glorie") of "Lingapura". Dit was ’n ommuurde stad van sowat 1,2 km2, maar bykomende tempels was oor ’n gebied van 35 km2 versprei. Die hoofgebied bevat die Rahal-baray (1 188 x 548 m) en die Prasat Thom-kompleks met sy piramide van sewe vlakke van altesaam 30 m hoog. Baie van die beste en grootste standbeelde van Angkor is tydens sy bewind gemaak, soos die Garuda wat by die ingang van die Nasionale Museum van Kambodja staan.
Jeyavarman IV is in 941 dood en het die postume naam Paramashivapada gekry. Sy opvolging was nie vreedsaam nie en sy jong seun, Harshavarman II, het vir ’n kort rukkie tot in 944 regeer. Daarna het Rajendravarman II, die oom en neef van Harshavarman, die hoofstad na Yasodharapura teruggeskuif.
Lioessens
Lioessens (Wes-Fries: Ljussens) is 'n dorp in die Nederlandse provinsie Friesland. Die dorp lê noordoos van Dokkum en ressorteer onder die munisipaliteit Noardeast-Fryslân. Dit het sowat 360 inwoners (2019-sensus).
Jade Williams (aktrise)
Jade Williams (gebore 2 Oktober 1984) is 'n Engelse aktrise. Sy is bekend vir haar rolle in die rolprente Snow White and the Huntsman (2012) en Thor: The Dark World (2013), en in die televisiereeks EastEnders (1985).
Jens Stoltenberg
Jens Stoltenberg (gebore 16 Maart 1959 in Oslo) is 'n Noorse politikus, voorsitter van die Sosiaal-Demokratiese Arbeidersparty en het vanaf 17 Oktober 2005 tot 16 Oktober 2013 as eerste minister van Noorweë gedien. Stoltenberg is sedert 1 Oktober 2014 die 13de sekretaris-generaal van NAVO.
Duitse Rugbybond
Die Duitse Rugbybond (Duits: Deutscher Rugby-Verband, afgekort “DRV”) is die bestuursliggaam wat rugby in Duitsland beheer. Die bond is by Wêreldrugby geaffilieer en organiseer verskeie nasionale spanne, insluitend Duitsland se nasionale seniorrugbyspan vir mans, vroue en jeug. Die Duitse Rugbybond hou ook toesig oor Sewesrugby in Duitsland en aangesien dit ’n Olimpiese sportsoort is, werk hulle met die Duitse Nasionale Olimpiese Komitee saam. Die Duitse Rugbybond is ’n lid van Rugby Europa en neem saam met ander opkomende rugbynasies aan die Europese Rugbykampioenskap deel.
Jens Stoltenberg
Jens Stoltenberg is die seun van die politikus Thorvald Stoltenberg en sy vrou Karin. Sy familie is van Duitse afkoms en het in die 17de eeu vanuit Noord-Duitsland na Noorweë geëmigreer. Jens Stoltenberg is getroud met Ingrid Schulerud en het twee kinders.
Duitse Rugbybond
Die Duitse Rugbybond is op 4 November 1900 in Kassel gestig en ná die Tweede Wêreldoorlog is dit op 14 Mei 1950 herstig. Dit bestaan uit 13 plaaslike beheerliggame, wat elkeen ’n deelstaat verteenwoordig. Net die deelstate Mecklenburg-Voorpommere, Saarland en Sakse-Anhalt beskik oor geen eie plaaslike beheerliggaam nie. Die belangrikste toernooi vir klubs is die Rugby-Bundesliga, waaraan 16 spanne deelneem.
Jens Stoltenberg
Hy het tot 1987 ekonomie aan die Universiteit van Oslo studeer en 'n tyd lank as deeltydse joernalis vir die koerant Arbeiderbladet gewerk. Sedert 1993 is hy 'n afgevaardigde in die Noorse parlement, die Storting.
Tussen 1979 en 1989 het Stoltenberg as 'n bestuurslid van die Arbeidersparty se jeugorganisasie, Arbeidernes Ungdomsfylking (AUF), en tussen 1985 en 1989 as die AUF se voorsitter en visepresident van die Sosialistiese Jeuginternasionaal (IUSY) gefungeer. Sedert 1985 is hy 'n bestuurslid van die Arbeidersparty, en was in die periode tussen 1990 en 1992 ook voorsitter van dié party se bestuurskomitee in Oslo.
Tussen 1990 en 1992 was Stoltenberg daarnaas 'n lid van die parlementêre komitee op verdediging, 'n lid van die maatskaplike komitee (1991-1993) en voorsitter van die komitee vir ru-olie en energie (1997-2000).
Tussen Maart 2000 en die verkiesing van 2001 was hy die eerste minister van Noorweë. In November 2002 het hy Thorbjørn Jagland as voorsitter van die Noorse Arbeidersparty opgevolg en is in die nasionale verkiesing van 11 en 12 September 2005 as kandidaat van dié party tot die nasionale parlement verkies. As die leier van links-groen-regeringskoalisie is hy op 17 Oktober 2005 as opvolger van Kjell Magne Bondevik tot eerste minister van Noorweë benoem. Op 16 Oktober 2013 is hy opgevolg deur Erna Solberg.
Stoltenberg is op 28 Maart 2014 aangewys as Navo se nuwe sekretaris-generaal en het op 1 Oktober 2014 die amp by Anders Fogh Rasmussen oorneem.
Caitlin Wachs
Caitlin Wachs (gebore 15 Maart 1989) is 'n Amerikaanse aktrise. Sy is bekend vir haar rolle in die rolprente Shiloh 2: Shiloh Season (1999), My Dog Skip (2000), en Divine Secrets of the Ya-Ya Sisterhood (2002), en in die televisiereeks Profiler (1996).
Guillermo del Toro
Guillermo del Toro Gómez (gebore 9 Oktober 1964) is ’n Mexikaans-Amerikaanse regisseur, vervaardiger en skrywer. In sy rolprentloopbaan wissel Del Toro tussen Spaanse donkerfantasiewerke, soos die gotiese rilfliek The Devil's Backbone (2001) en Pan's Labyrinth (2006), en Amerikaanse hoofstroom-aksieflieks soos die superheld-aksieprente Blade II (2002), Hellboy (2004) en Hellboy II: The Golden Army (2008) en die wetenskapsfiksie-monsterprent Pacific Rim (2013).
Japan Nasionale Roete 9
Nasionale Roete 9 is 'n nasionale snelweg van Japan.
Guillermo del Toro
Sy jongste fliek, The Shape of Water (2017), is goed ontvang – dit het ’n Goue Leeu op die 74ste Venesiese Rolprentfees gewen asook twee pryse op die 75ste Golden Globe-toekenningsaand, insluitende vir hom as beste regisseur. Dit is die prent wat vanjaar vir die meeste Golden Globes benoem was: altesaam sewe.
Ander werk
Benewens die flieks wat hy regisseer, het hy ook al talle prente vervaardig: onder meer The Orphanage (2007), Julia's Eyes (2010), Biutiful (2010), Kung Fu Panda 2 (2011), Puss in Boots (2011) en Mama (2013). Hy is oorspronklik as regisseur vir die Hobbit-rolprentreeks gekies. Hy het die projek verlaat weens produksieprobleme, maar het steeds erkenning as medeskrywer gekry vir sy bydraes tot die draaiboek.
Del Toro se werk word gewoonlik gekenmerk deur ’n sterk verband tussen feëverhale en rillers, asook ’n poging tot visuele of poëtiese skoonheid. Hy word sy lewe lank al deur monsters betower en beskou hulle as simbole van groot mag. Hy gebruik graag insekagtige en godsdienstige beelde, die temas Katolisisme en die viering van onvolmaaktheid, praktiese spesiale effekte en geelbruin beligting.
Hy en twee ander Mexikaanse rolprentvervaardigers, Alfonso Cuarón en Alejandro González Iñárritu, is saam bekend as "Die Drie Amigo's" van die rolprentbedryf.
Pryse en benoemings
Van Del Toro se belangrikste pryse en benoemings is:
.tt
.tt is die Internettopvlakdomein vir Trinidad en Tobago.
Eksterne skakels
Toppdomän
Quanzhou
Quanzhou (Chinees: 泉州) is 'n stad in die Chinese provinsie Fujian met 'n bevolking van 8 128 530 in 2010. Die stad is geleë aan die kus van die Suid-Chinese See in die suidooste van China. Quanzhou was tydens die Mongoolse Yuan-dinastie een van die belangrikste hawestede ter wêreld. Die stad is deur bekende reisigers soos Marco Polo en Ibn Battuta besoek. Die Emporium van die wêreld in Song-Yuan China is in 2021 deur Unesco as 'n wêrelderfenisgebied gelys.
Chuck Yeager
Charles Elwood "Chuck" Yeager (Myra, 13 Februarie 1923 - Los Angeles, 7 Desember 2020 ) was 'n Amerikaanse vegvlieënier gedurende die Tweede Wêreldoorlog, toetsvlieënier en afgetrede generaal. Hy het bekendheid verwerf nadat hy die eerste persoon was wat deur die klankgrens gevlieg het.
Vlieënier
Yeager het die klankgrens op 14 Oktober 1947 in 'n Bell X-1-vliegtuig gebreek. Daar is egter aangevoer dat Yeager nie die eerste was nie. Op 9 April 1945 was die Duitse vlieënier Hans Guido Mutke byvoorbeeld na bewering die eerste om vinniger as klank in 'n Messerschmitt Me 262 te vlieg. Nog 'n aanspraak kom van die Amerikaanse vlieënier George Welch wat na bewering twee weke voor Yeager se rekordvlug deur die klankgrens in sy XP-86 Sabre gebreek het. Dertig minute voordat Yeager sy beroemde vlug onderneem het, het George Welch ook blykbaar weer deur die klankgrens gevlieg, maar met 'n duikslag. Die Amerikaanse Lugmag (USAF) het verklaar dat Yeager en sy X-1 die eerste was wat die klankgrens in gelykvlug gebreek het.
In die rolprent The Right Stuff (1983), oor die baanbrekersdae van ruimtereise, is Yeager se prestasies 'n goue draad in die verhaal. Hy word daarin deur die akteur Sam Shepard uitgebeeld. Yeager verskyn ook vlugtig in die film as die kroegman van Pancho's Place.
Japan Nasionale Roete 10
Nasionale Roete 10 is 'n nasionale snelweg van Japan.
Maria Erwolter
Maria Erwolter (gebore 22 Desember 1976) is 'n Deense aktrise. Sy is bekend vir haar rolle in die rolprente With Blood on My Hands: Pusher II (2004), The Ritual (2017), Darkland (2017), en Word of God (2017).
De Tijd
Omdat The Friend of the Free State, hoofsaaklik Engels, jare lank al nuusblad in die Vrystaat was, is herhaalde pogings aangewend om ’n Nederlandse koerant in die republiek op te rig, maar al dié pogings het misluk. Eindelik het J.W. Spruyt De Tijd op 29 Oktober 1862 in Bloemfontein laat gepubliseer as ’n klein nuusblad met vier bladsye wat verkoop is teen ’n sikspens. Hoewel die formaat ’n jaar later ietwat vergroot is, het die getal bladsye altyd dieselfde gebly.
Die koerant se doelwit was patrioties: om nasionale gevoelens aan te wakker, om die burgers in te lig en hulle bewus te maak van hul plig as burgers van ’n vrye en nuwe land, om plaaslike en buitelandse nuus te voorsien, om groter welvaart teweeg te bring deur inligting te verstrek oor onderwerpe soos die landbou en nywerheid, en om samewerking tussen die onderskeie rassegroepe en tussen mense en die regering te bevorder.
Spruyt was die drukker en uitgewer tot Maart 1864, toe die koerant ’n vir jaar gestaak is weens ’n tekort aan setters. Op 4 Oktober 1865 het dit weer begin verskyn toe Van Iddekinge & Kie. die publikasie oorgeneem het nadat Spruyt Transvaal toe gegaan het. Daar het hy sekretaris van die Volksraad geword. Kort daarna het W.C. Peeters sr. die drukker en uitgewer geword.
Die laaste uitgawe van De Tijd het op 28 Januarie 1875 verskyn, die dag waarop Peeters se kontrak vir die druk van die Staatskoerant verstryk het.
Analitiese meetkunde
Analitiese meetkunde is die studie van meetkunde deur van algebraïse beginsels gebruik te maak. Die gebruik van reële getalle om resultate oor kontinue lineêre meetkunde te lewer is afhanklik van Cantor-Dedekind se aksioma. Gewoonlik word die cartesiese koördinatestelsel toegepas om vergelykings vir vlakke, lyne, reguit lyne en vierkante te manipuleer en soms ook in drie dimensies van mates. 'n Vereenvoudige definisie wat dikwels is skoolhandboeke weergegee word lui: dit is gemoeid met die definisie van meetkundige vorms in 'n numeriese wyse en die ontrekking van numeriese inligting vanuit daardie voorstelling. Die numeriese uitset kan egter ook 'n vektor of 'n meetkundige vorm wees. Sommige mense beskou analitiese meetkunde as die oorsprong van moderne wiskunde.
Geskiedenis
Die Griekse wiskundige Menaechmus het probleme opgelos en teoremas bewys deur gebruik te maak van 'n metode wat 'n sterk ooreenkoms getoon het met die gebruik van koördinate en daar word soms beweer dat hy analitiese meetkunde gebruik het. Apollonius het in sy boek "De Sectione Determinata probleme bespreek wat betrekking gehad het op wat as 'n analitiese meetkunde in een dimensie beskryf kan word; die probleme het basies te doen gehad met die vind van 'n punt op 'n lyn wat in 'n sekere verhouding tot ander punte gestaan het. Apollonius het sy werk later verder uitgebrei om 'n metode te ontwikkel wat soveel ooreenkomste toon met analitiese meetkunde dat sy werk soms beskou word as sou dit Descartes se werk met bykans 1800 voorafgegaan het.  Sy toepassing van verwysingslyne, 'n diameter en 'n raaklyn verskil in wese niks met ons moderne gebruik van die koördinaatraam nie, waar afstande wat gemeet word langs 'n diameter vanaf die raakpunt af, die absissa is; en die segmente parallel tot die raaklyn en  wat tussen die asse en die kromme gekruis word die ordinate is.  Hy het verder verwantskappe vasgestel tussen die absissa en die ooreenstemmende ordinate wat ekwivalent is aan die retoriese vergelyking van krommes.
Lemmetjievis
Die Lemmetjievis (Plectorhinchus flavomaculatus) is 'n vis wat voorkom in die Indiese-Pasifiese area en aan die ooskus van Afrika vanaf die Rooisee tot by die Oos-Kaap. In Engels staan die vis bekend as die Lemonfish.
R614 (Suid-Afrika)
Die R614 is 'n streeksroete wat die R33-provinsiale pad met Tongaat verbind. Die roete begin waar dit van die R33-provinsiale pad aftak, 16 km noord van Pietermaritzburg en oos gaan. Dit gaan deur Wartburg en eindig by Tongaat, waar dit by die R102 aansluit.
Aloe venenosa
Aloe venenosa is 'n aalwyn wat endemies aan Angola is.
Lys van burgemeesters van Jerusalem
Hierdie is 'n lys van burgemeesters van Jerusalem sedert die stigting van die staat Israel in 1948.
Jerusalem is Israel se hoofstad, tot die Sesdaagse Oorlog in 1967 het dit alleen Wes-Jerusalem betref.
Emily Wachtel
Emily Wachtel (gebore 8 Maart 1965) is 'n Amerikaanse aktrise, vervaardiger, en skryfster. Sy is bekend vir haar rolle in die rolprente Regarding Henry (1991) en Lucky Them (2013), en in die televisiereeks Alias (2001).
Japan Nasionale Roete 11
Nasionale Roete 11 is 'n nasionale snelweg van Japan.
Lateef Crowder dos Santos
Lateef Crowder dos Santos (gebore 23 November 1977) is 'n Amerikaanse akteur. Hy is bekend vir sy rolle in die rolprente The Protector (2005), Furious 7 (2015), Captain America: Civil War (2016), en Wonder Woman (2017).
Lia Williams
Lia Williams (gebore 26 November 1964) is 'n Engelse aktrise en regisseuse. Sy is bekend vir haar rolle in die rolprent The Foreigner (2017) en in die televisiereekse Doc Martin (2004) en The Missing (2014).
Kuslandbuffelgras
Kuslandbuffelgras (Stenotaphrum secundatum) is 'n laaggroeiende plant wat aan die hele kus van Suid-Afrika voorkom. Dit is 'n rankplant met baie stingels bo die grond wat goed vertak. Dit kom op duine voor en verkies sanderige grond naby die see of varswaterbronne. Dit is 'n belangrike duinestabiliseerder. Dit word ook oorgeplant op gholfbane.
Vlag van Kameroen
Die nasionale vlag van Kameroen is op 20 Mei 1975 amptelik in gebruik geneem. Die vlag is ’n vertikale driekleur in die kleure groen-rooi-geel (die Pan-Afrika kleure), met groen aan die vlagpaalkant. Daar is ’n geel vyfpuntige ster in die middel van die rooi baan. Kameroen is, na Ghana die tweede land wat die Pan-Afrika kleure in sy vlag geïmplementeer het.
Simboliek
Die vorm van die vlag is ontleen aan die Franse Driekleur. Die groen baan stel die suidelike woude van Kameroen voor, die rooi stel onafhanklikheid voor, die ster (genaamd die "ster van eenheid") stel eenheid voor en die geel baan stel die noordelike savannas van Kameroen voor en daar word ook gesê dat die geel die son voorstel wat "die bron van die nasie se gelukkigheid" is.
Ontwerp
Dit is opmerklik dat die baan heel regs in die Kameroense grondwet as "geel" gemeld word, maar die ster as "goud". Die afmetings van die ster is nie vasgestel nie, wat beteken dat daar Kameroense vlae is met ’n groot of ’n klein ster in die rooi baan.
Ander vlae
Die huidige vlag, soos genoem, is in gebruik sedert 20 Mei 1975. Dit is die derde vlag van Kameroen sedert hulle op 1 Januarie 1960 onafhanklikheid verkry het.
Die eerste Kameroense vlag is op 29 Oktober 1957 in gebruik geneem deur die Franse deel van Kameroen. Na onafhanklikheid is hierdie vlag nog vir 21 maande gebruik en is ook in die grondwet van 21 Februarie 1960 opgeneem. Die vlag het dieselfde gelyk as die huidige behalwe dat daar nie ’n ster op was nie. Brits-Kameroen was destyds lid van die Britse Federasie van Nigerië.
In 1961 het Brits-Kameroen (ook Suid-Kameroen) gestem om aansluiting by die pas onafhanklikgeworde Kameroen. Dit sou gebeur in die vorm van ’n federasie. Om die twee landsdele te simboliseer is daar twee goue sterre op die skildhoek van die vlag (in die groen baan) aangebring. Hierdie verandering is op 1 Oktober 1961 deurgevoer.
In 1972 is die federale stelsel afgeskaf. Vyf jaar later is die twee sterre vervang deur een ster in die middel van die vlag, wat die eenheid van die land simboliseer.
Bente Eskesen
Bente Eskesen (gebore 16 November 1948) is 'n Deense aktrise. Sy is bekend vir haar rolle in die rolprent Roser og persille (1993) en in die televisiereekse Rejseholdet (1983), The Kingdom (1994), en Unit 1 (2000).
Swarte Ommegang
Swarte Ommegang is die naam wat deur die Kaapse koloniste gegee is aan 'n omgangshof wat in 1812 gehou is as gevolg van verskeie aanklagte deur eerwaarde James Read, dr. Van der Kemp en ander sendelinge teen die boere aan die Oos-Kaaplandse grens.
Hulle is daarvan beskuldig dat hulle hul swart bediendes mishandel het, en dat hulle aggressief teenoor die plaaslike stamme sou wees. Sommige van die beskuldiges is skuldig bevind, maar die meeste is vrygelaat.
Die Swarte Ommegang het groot vyandigheid veroorsaak, en word beskou as een van die vernaamste oorsake van die Groot Trek.
Irma Christenson
Irma Christenson (14 Januarie 1915 – 21 Februarie 1993) was 'n Sweedse aktrise. Sy was bekend vir haar rolle in die rolprente Doctor Glas (1942), Flickan är ett fynd (1943), Den osynliga muren (1944), en One Summer of Happiness (1951).
Bell X-1
Die Bell X-1 (Bell Model 44) is 'n vuurpylaangedrewe vliegtuig, aanvanklik eers XS-1 genoem, en was 'n gesamentlike projek onderneem deur die National Advisory Committee for Aeronautics, United States Army Air Forces en die latere Amerikaanse Lugmag. Die vliegtuig is vervaardig deur Bell Aircraft. Die konsep het reeds in 1944 ontstaan en die ontwerp is in 1945 voltooi en die vliegtuig ook in 1945 gebou. Dit het 'n snelheid van 1 600 km/h in 1948 bereik. 'n Verbetering van die vliegtuig, die Bell X-1A, met groter brandstoftenks, wat tot gevolg het dat die vuurpyl langer kon ontbrand, het 'n snelheid van 2 600 km/h bereik in 1954. Die X-1, met Chuck Yeager as die vlieënier, was die eerste bemande vliegtuig wat deur die klankgrens gebars het in gelykvlug. Dit was ook die eerste van die reeks X-vliegtuie, Amerikaanse eksperimentele vliegtuie wat bestaan het uit vuurpyl- en nievuurpyl-vliegtuie wat ontwerp was om nuwe tegnologie te toets.
Alfeus
Alfeus was ’n kranige jagter en het verlief geraak op die nimf Aretusa, maar sy het na ’n eiland gevlug en haarself in ’n put verander. Daarna het Alfeus homself in ’n rivier verander wat onder die see deur gevloei het tot waar sy water met die put Aretusa saamgevloei het
Die Romeinse skrywer Ovidius het die verhaal affens anders vertel: Aretusa, ’n pragtige nimf, is eenkeer onkant betrap deur die god terwyl sy in die rivier Alfeus gebad het en hy het haar probeer vang. Die godin Artemis het haar jammer gekry en in ’n put verander.
Meester Eckhart
Eckhart von Hochheim, bekend as Meester Eckhart (in die buurt van Gotha – Hochheim, Tambach of Wangenheim rondom 1260 – Avignon of Keulen, vóór 30 April 1328) was 'n laat-middeleeuse teoloog en filosoof. Hy behoort tot die orde van die Dominikane. Eckhart se gedagtegoed het 'n groot, deels indirekte, invloed op die laat-middeleeuse spiritualiteit in die Duitse en Nederlandse streke uitgeoefen. Tog word daar selde uitdruklik na hom verwys, omdat 'n deel van sy leer al kort na sy dood deur die Kerk veroordeel is. Sedert die 19de eeu neem akademici weer van hom kennis. Hy verwerf die status van invloedryke mistikus binne die kontemporêre spirituele kringe, en trek aandag as prominente middeleeuse skolastiese teoloog en filosoof.
Lewe
Eckhart is gebore omstreeks 1260. Daar is geen betroubare inligting oor sy familie en vroeëre lewe nie. Eckhart sluit by die Dominikane in Erfurt aan toe hy ongeveer 18 jaar oud was. Daar word aanvaar dat hy in Keulen studeer het.
Laat 1303 keer Eckhart terug na Erfurt, en word aangestel as owerste vir Sakse, 'n provinsie wat destyds gestrek het van Nederland tot in Livonië. Hy was verantwoordelik vir sewe-en-veertig kloosters in sy streek. Eckhart was owerste vir Sakse tot 1311, en het in die tyd drie kloosters vir vroue gestig.
Op 14 Mei 1311 word Eckhart aangestel tydens 'n algemene sinode in Napels as 'n dosent in Parys. Om vir ‘n tweede keer uitgenooi te word om as magister te dien in Parys was 'n rare voorreg wat voorheen net aan Thomas van Aquino toegestaan is. Eckhart woon in Parys vir twee akademiese jare, tot die somer van 1313 en bly in dieselfde huis as Willem van Parys.
Hierna volg 'n lang periode waarvan net bekend is dat hy deel van die tyd in Straatsburg deurgebring het. Dit is nie duidelik watter posisie hy daar beklee het nie. Hy was blykbaar verantwoordelik vir spirituele leiding en om preke te lewer in Dominikaanse kloosters.
Beskuldiging van kettery
In laat 1323 of vroeg 1324 het Eckhart Straatsburg verlaat vir die Dominikaanse instelling in Keulen. Dit is nie duidelik wat hy daar gedoen het nie maar 'n deel van sy tyd doseer hy aan die Studium in die stad. Eckhart het ook gepreek in 'n tyd van onstuimigheid binne die Kerk waarin onmin, vinnige groei in vroom leke groepe en die Inkwisisie se toenemende besorgdheid oor die groei van dwaalleerbewegings reg deur Europa, hoogty vier.
Dit wil voorkom of sommige van die Dominikaanse owehede reeds besorg was oor Eckhart se uitsprake. Die Dominikaanse Algemene Byeenkoms wat in Venesië in die lente van 1325 gehou is, het hulle uitgespreek teen monnike in Teutonië wie sake aanraak in hul preke wat eenvoudige en nie geleerde mense op verkeerde weë kon lei. Hierdie bekommernis (of moontlik bekommernisse gehuldig deur die aartsbiskop van Keulen, Henrik van Virneburg) was moontlik waarom Nicholas van Straatsburg, vir wie die pous in 1325 tydelike beheer oor die Dominikaanse kloosters in Duitsland gegee het, 'n ondersoek gelas het na Eckhart se ortodoksheid. Nicholas lê 'n lys van verdagte dele van Eckhart se Book of Consolation voor aan hom, wie antwoord tussen Augustus 1325 en Januarie 1326 met sy verlore tesis Requisitus. Dit stel sy onmiddellike hoofde tevrede oor sy ortodoksie. Ten spyte hiervan het die Aartsbiskop in 1326 'n inkwisisieproses teen Eckhart begin.
Gedurende die moeilike maande van die laat 1326 het Eckhart die volle ondersteuning van die plaaslike Dominikaanse owerhede soos aangetoon deur Nicholas van Straasburg se drie amptelike protesskrifte teen die aksies van die inkwisisie in Januarie 1327. Op 13 Februarie 1327, voor die aartsbiskop se inkwisisie hul vonnis van Eckhart aangekondig het, preek hy in die Dominikaanse kerk in Keulen en daarna laat hy sy sekretaris 'n publieke verklaring van sy onskuld voorlees. In die verklaring stel hy dat hy altyd 'n afkeur het in enigiets verkeerd en indien enigiets van so 'n aard in sy werke gevind word trek, hy dit onmiddellik terug. Eckhart het self die teks in Duits vertaal sodat die breë bevolking dit kon verstaan. Dit wil voorkom of die inkwisisie uitspraak teen hom was. Hy het die gesag van die inkwisisie verwerp en appél aangeteken by die Pous. Hy het in die lente van 1327 vertrek na Avignon.
In Avignon, het Pous Johannes XXII twee tribunale aangestel om die saak te ondersoek, een bestaande uit teoloë en die ander bestaande uit kardinale. Min inligting is beskikbaar oor hierdie proses. Dit is wel bekend dat die 150 verdagte tekste verminder is na 28. Die dokument bekend as die Votum Avenionense dui in skolastiese formaat die 28 artikels aan, Eckhart se verdediging van elk en die teenspraak daarvan deur die kommisarise. Op 30 April 1328, het die pous aan aartsbiskop Hendrik van Virneburg geskryf dat die saak teen Eckhart vordering toon, maar noem ook dat Eckhart afgesterf het (Moderne studie stel voor dat hy moontlik mag gesterf het op 28 Januarie 1328). Die pouslike kommisie het uiteindelik die uitspraak van die Keulen kommissie onderskryf met 'n paar veranderinge.
Pous Johannes XXII het 'n bul (In agro dominico) uitgevaardig op 27 Maart 1329, waarin 'n reeks uitsprake van Eckhart beskryf word as dwaalleer en ander as vermoedlik kettery. Aan die einde word dit gestel dat Eckhart hierdie uitsprake teruggetrek het aangesien hy homself en al sy werke ondergeskik gestel het aan die besluite van die pous. Dit is moontlik dat die pous se ongewone besluit om die bul uit te reik ten spyte van die dood van Eckhart (sowel as die feit dat Eckhart nie persoonlik as 'n ketter veroordeel is nie), was as gevolg van die pous se vrees dat die groeiende problem van mistisisme en druk van sy bondgenoot Hendrik II om die saak tot 'n einde te bring.
Werk
Die Duitse en Latynse tekste wat behoue gebly het verskil van mekaar. Die aantal Duitse hand geskrewe tekste, waarvan daar honderde bewaar gebly het, is veel groter. Die tekste strek van volledige werke oor allerlei konsepte en aanhalings in aparte geskrifte, tot minimale fragmente. Die uitsoek, samestelling en redigering van sy tekste is nog steeds nie afgehandel nie. Tot nou toe is 110 preke in 'n kritiese uitgawe versorg, en van 17 ander word nog een vir publikasie voorberei. Tot die bekendste preke van Eckhart behoort Nr. 2, Intravit Iesus in quoddam castellum en ''Nr. 52, Beati pauperes spiritu''.
Naas die preke het die verhandelings Reden der Unterweisung, Buch der göttlichen Tröstung en Von Abgeschiedenheit bewaar gebly. Sedert die einde van die 19de eeu is daar van die voorheen spoorloos verdwene werke in Latyn, 15 handgeskrewe tekse herontdek (die laatste in 1985). Die belangrikste van die verdwene werke is die Opus tripartitum, wat uit drie boeke bestaan het. Die eerste boek was die Opus propositionum (Boek van die Stellinge) wees, verdeeld in 14 verhandelings; die tweede boek die Boek van die Vrae of Probleme (Opus quaestionum), soortgelyk aan die struktuur van die Summa van Thomas van Aquino, maar nie so uitvoerig nie. Die derde boek het uit twee dele bestaan, die Opus expositionum, waarin alle boeke van beide Testamente kommentaar op gegee was, en die Opus sermonum, 'n keuse uit sy preke. Alle drie die dele het na mekaar verwys. Van hierdie enorme, slegs gedeeltelik verwesenlike teks het maar 'n paar inleidings (Prologi) en kommentare op 'n aantal Bybelboeke bewaar gebly. Die volgende Latynse tekste het wel bewaar gebly:
Wese van God en skepping
Na 'n geharmoniseerde interpretasie stel Eckhart dat, dit wat die mens in die Godelike sien, hom deur die kennis toekom. In die oënskynlike teenstrydige uitsprake Deus est intelligere en Esse est Deus gaan in ieder geval om die op dieselfde manier tot uitdrukking te bring die absolute transendensie van God: die een keer as suiwer intellek, die andere keer as volheid van volmaaktheid.
Die agtergrond vir hierdie oorweginge was 'n fundamentele probleem van die skolastiese teologie: hoe kan God, wie as 'n persoonlike “buurman” aangespreek word, saamval met die skeppende God, van wie die 'sin' binne die omgewing van die aristoteliaanse oorsaaklikheidsleer opgevat word? Word hierdie God, soos dit lyk met Thomas van Aquino, voldoende met die substansiebegrip omskryf?